**ELŐTERJESZTÉS**

**A KÉPVISELŐ-TESTÜLET**

**2021. szeptember -i rendes ülésére**

**Beszámoló**

**a közterület-felügyelet működéséről**

**2020 . október- 2021 . szeptember időszakra vonatkozóan**

A napirendet tárgyaló ülés dátuma: 2021.09.25.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**:

**3.Költségkihatások** és egyéb szükséges feltételeket, illetve megteremtésük javasolt forrásai:

*Önkormányzati költség vetési forrás*

**4. Tényállás bemutatása**

**Beszámoló**

**a közterület-felügyelet működéséről**

**2020 . október- 2021 . szeptember időszakra vonatkozóan**

Jelen beszámolóval érintett időszakban tovább sikerült bővítenem kapcsolataimat , mivel személyes intézkedéseimnek köszönhetően , sok ügyféllel jó kontaktust sikerült kialakítanom . Az emberektől kapott közvetlen információk munkámat nagymértékben és hatékonyan előre mozdítják . Amikor nem vagyok szolgálatban , több esetben akkor is felveszem a szolgálati telefont , így sok ügyet elintézek , mert ismerek tulajdonosi , cégvezetői telefonszámokat .

**a) Közterületek rendben tartása és tűzgyújtás**: Igényes odafigyelést tapasztalok az ingatlantulajdonosok részéről a közterületek rendben tartásával kapcsolatban. Általánosságban elmondható, hogy az első felszólítást követően az ingatlantulajdonosok gondoskodnak az ingatlanaik előtti közterületek rendbetételéről és gyommentesítéséről. Tűzgyújtással kapcsolatban az idén még egyetlen alkalommal sem jött lakossági bejelentés , köszönhetően az elmúlt évek ilyen irányú szabályszegések gyors és hatékony lereagálásának . Azonban ha adódnak ilyen cselekmények , a helyszínen azonnal intézkedek. Általában egy figyelmeztetés elég ahhoz, hogy a tiltott tevékenységeket rögtön abbahagyják, azonban kellett már feljelentést is alkalmaznom . Lakossági bejelentéseket is kapok, ilyenkor is a fent említettek szerint járok el. Nem volt még olyan esetem ami megoldatlan maradt volna így örömmel tapasztalom a visszaellenőrzések alkalmával , hogy a közterületet helyreállították vagy a szükséges engedélyeket megkérték .

 b) Járőrözések: Járőrözéseimet a település területére kiterjedően, naponta egy helyen többször is megjelenve, valamint külön jegyzői és polgármesteri utasításban leírtaknak megfelelően végzem. Szabálytalanság vagy jogsértés esetén az annak megfelelő mértékű intézkedést alkalmazom. Törekszem arra, hogy előszőr a határidős, hátrányos következménnyel nem járó, intézkedéseket érvényesítsem . Ezekben az esetekben megkeresem személyesen a tulajdonost, vagy telefonon veszem fel vele a kapcsolatot, hogy a probléma amiből ügy keletkezne , mielőbb tevőlegesen megoldódjon. Eredményként elmondható, miszerint határidős felszólításaimnak mindenki eleget tett . Járőrözéseimmel kapcsolatban :

· A reggeli órákban, többször megjelenek az iskola, és az óvoda környékén és ellenőrzöm a mozgás korlátozott parkolót és a megállni tilos útszakaszt , a dohányzást tiltott helyen valamint ha sok gépkocsi van egyszerre mozgásban , segítem a forgalom gyors és biztonságos lefolyását .

· A délutáni, kora esti órákban a kevésbé frekventált területeken ( extrém sportpark , iskola előtti pagoda) az esetleges rongálások, randalírozások elkerülése érdekében gyakrabban ellenőrzök.

A közterület-felügyelet feladatköreit és munkavégzésének rendjét szolgálati szabályzat rendezheti vagy a közterület-felügyeletről szóló 1999. évi LXIII. törvény 1. § (7) bekezdése alapján a képviselő-testület a szervezeti és működési szabályzatában, illetőleg - a szabályzattal együtt elfogadott - hivatali ügyrendben határozhatja meg a felügyelet szervezeti formáját, a felügyelet, illetőleg a felügyelő feladatait. A felügyelő feladatait beosztása szerint látja el.

· Az elmúlt évekhez hasonlóan most is alkalmazkodom a hétvégeken tartott munkavégzések végrehajtására is. Ellenőrzéseket végzek a hétvégi zaj-és rezgésvédelmi szabályok betartása érdekében.

· Lehetőségekhez mérten részt veszek és jelenlétemmel biztosítom a település különböző rendezvényeinek zavartalan lebonyolítását.

**c) Közterület-használat**: Közterület engedély nélküli használatával kapcsolatban felszólításomat követően jellemzően megkérik az engedélyeket, befizetik a pénzt is, amiről én értesülök, így az intézkedések nem jutnak el a bírság kiszabásáig . Általában építési anyagokat, konténert tárolnak az ingatlanuk környéki közterületeken a tulajdonosok. Amennyiben az engedélyt viszont nem kérik meg vagy a hivatalt megillető pénzösszeget nem fizetik be, helyszíni bírság kiszabását alkalmazom, illetve a feljelentést.

A behajtási engedélyek ellenőrzése is a fent említett módon történik . Eredményként több engedély kiadás és befizetés történik, mióta az ellenőrzések vannak , hiszen sokan elakarják kerülni a felelősségre vonást , inkább nem követnek el jogsértéseket ezért a rendeletben foglaltak szerint végzik tevékenységüket .

**d) Együttműködés:**

· Egyeztetést kezdeményeztem a helyi Polgárőséggel és a körzeti megbízottal a szolgálati beosztás adta keretek között a közös járőri tevékenység végzésére.

Az elmúlt években tartott állandósult, kivétel nélküli személyes helyszíni intézkedések eredményeként, a lakosság velem szembeni együttműködése kiváló. Megszokták jelenlétemet, sokakkal találkoztam már , akik célom elérését megvalósítva nem követnek el újabb jogsértéseket és erre a magatartásra ismerősüket is ösztönzik , így segítve munkámat . Nem egyszer mikor nem dolgozom és felveszem a telefont tájékoztatnak, hogy a felszólításomat tudomásul véve, már a megbeszélt határidő letelte előtt rendezték a hiányosságokat amiről az intézkedésem szólt feléjük . Különösen jól esik, hogy többen ha járőrözés közben meglátnak, intéssel fejezik ki üdvözletüket személyemre irányulóan .

* A fent említettek miatt, idén először a különféle szabályszegések tendenciája csökkenést mutat és a bejelentések száma is kevesebb , mint tavaly .

· Alkalmanként bejárást végzek a műszaki ügyintézővel. Az ellenőrzések célja, a közös feladatok hatékony megoldása, egymás segítése az esetlegesen felmerülő problémáknál. Ezen kívül, ha a munkafeladatom megkívánja, napi szinten tartom a kapcsolatot a fent említett kollégával.

**e) Adatok, végrehajtás, bírságok további jogi sorsa:**

· 2020. október hónaptól, 2021. szeptember hónap végéig a munkám során az alábbi intézkedéseket tettem:

205 darab intézkedést eszközöltem ki Telki területén, különböző szabálytalanságok miatt .

Ezek közt a szabálytalanságok közt egyebekben szerepel a gépjárművel elkövetett kisebb fokú szabálysértés, valamint helyi rendelet szerinti szabályszegések, közterület jogtalan használata, valamint a közösségi együttélés szabályainak a megsértése.

-A környezetvédelemmel kapcsolatos szabályok megsértése : 63 eset

-Közterületek rendeltetéstől eltérő használata : 29 eset

-Kedvtelésből tartott állatok tartásával kapcsolatos szabályszegések : 17 eset

-Közutakra történő behajtás szabályainak megsértése : 13 eset

-Zaj és rezgésvédelemmel kapcsolatos szabályok megsértése : 5 eset

-Kresz szabálysértések : 6 eset

-Dohányzással ( pagoda is ) kapcsolatos szabályok megsértése : 22

-Üzemképtelen gépkocsik szabálytalan elhelyezése : 2 eset

- Hirdetmények szabálytalan elhelyezése : 3 eset

-Üres telkek és közterületeik : 34 eset

-Összesen : 194 db határidős felszólítás ;

Járvány üggyel kapcsolatos felszólítások : -

8 db feljelentés

3 db helyszíni bírság kiszabása ( Összege: 100.000 ft )

-Mindösszesen : 205 db intézkedés.

A helyi rendeletekben foglalt szabályok megsértése miatt kivetett közigazgatási bírság összege az önkormányzat bevétele.

Kérem beszámolóm szíves elfogadását.

Telki, 2021. szeptember 30 .

 Kovács Péter

 közterület-felügyelő